**Biopsi ry:n hallituksen kokous 16/2020**

**Arvo F114, 1.10.2020 kello 17.00**

Pöytäkirja

**Läsnä**: Noora Salokorpi, Lauri Ryyppö, Iida Salonen, Iina Koivisto, Lyydia Saari, Henna Urhonen, Frans Ek, Ella Lampela (saapui kohdassa 3.1. Ääntenlaskijoiden ja pöytäkirjantarkastajien valinta), ~~Kaisla Walls~~, ~~Sini Saarimaa~~, ~~Antti Kiviaho~~

**Lisäksi**: Tuulikki Suomela

1. **Kokouksen avaus**

Puheenjohtaja avasi kokouksen kellon ollessa ajassa 17:01.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
	1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Lyydia Saari ja Henna Urhonen.

Ella saapui ajassa 17:02.

1. **Esityslistan hyväksyminen työjärjestykseksi**

Hyväksyttiin esityslista työjärjestykseksi sellaisenaan.

1. **Ilmoitusasiat**

Opintokoordinaatiotapaus etenee, ja Aallos sekä Kallioniemi tullaan tapaamaan. Asioita pyritään parantamaan.

Vastaaville järjestetään kokous ke 7.10. klo 18 alkaen. Hallituslaiset ovat myös tervetulleita paikalle.

Kopoviini-iltaa ei koronan vuoksi ainakaan näillä näkymin järjestetä.

Henna laittoi viestiä opetushenkilöstölle tenttien käyttämisestä tenttiarkistossa, ja tähän mennessä 4 on vastannut kyselyyn. Suurin osa on kieltänyt tenttiensä käytön tenttiarkistossa.

Lauri oli yhteydessä blogivastaavaan ja pyyteli uusia blogipostauksia. Iida laittaa ohjeita eteenpäin.

UPM lähti vielä sponsorointiyhteistyöhön mukaan. Kumppaneita on tällä hetkellä yhteensä 11.

Fukseja on rekrytoitu haalaritiimiin mukaan. Yksi on jo liittynyt tiimiin.

1. **Raha-asiat**
	1. **Varallisuus**

Pankkitilillä on rahaa 17 075,38 € (29.9.)

* 1. **Sähköisesti hyväksytyt**

Alla oleva lasku on hyväksytty sähköisesti:

* + 1. Takon soutajat ry – Fuksiaisten kirkkoveneiden vuokra 200,00 €
	1. **Hyväksyttävät**
	2. **Korvattavat**

Hyväksytään seuraavat maksut korvattavaksi:

* + 1. Kaisla Walls – Tuutorointimenoja, Fuksiaisten tarvikkeita 103,19 + 23,64 €
		2. Aino Ikonen – Tapahtumamenoja, Puistositsien juomia 159,80 €
1. Tapahtumat
	1. **Menneet**
		1. **Fuksiaiset 24.9.**

Fuksiaiset meni hyvin, ei ollut suurempia ongelmia. Airon toiminnasta jäi kuitenkin huono fiilis, sillä heidän valmistautumisensa oli heikkoa ja perämiehiä saatiin vain yksi. Ainut perämies myös saapui melko myöhään, ja koordinaatio oli heikkoa. Iina laittaa vielä palautetta heille, kun saamme viimeisen laskun.

Sää oli onneksi hyvä.

* + 1. **The Amazing Fuksirace 28.9.**

Hauska tapahtuma, Biopsilta oli 4 joukkuetta. Fuksit kiersivät kahta eri reittiä.

Suunnitteluryhmä ei tavannut kasvotusten, mikä aiheutti pieniä ongelmia, mutta kaiken kaikkiaan sujui hyvin.

* + 1. **Paintball 30.9.**

Tapahtumassa oli kivaa, keli oli oikein hyvä. Vetäjä oli todella hyvä ja asiantunteva. Henna suosittelee samaa järjestäjää, jos tapahtuma järjestetään jatkossa.

Vetäjä lupasi myös osallistujille 5 euron alennuksen per henkilö, jos laittoi Googleen arvostelun firmalle eilisen illan aikana. Henna on yhteydessä Anttiin maksuista, sillä jotkut ovat jo maksaneet korkeamman hinnan Biopsille.

Tapahtumassa ei tullut suurempia vammoja ja fiilis pysyi hyvänä.

* 1. **Tulevat**
		1. **Lokakuun mahdolliset tapahtumat**

Tapahtumatiimi on miettinyt mahdollisia tapahtumia lokakuulle.

On mietitty metsäretkeä tai vaellusta, mutta ongelmaksi muodostui se, että Latte on järjestämässä yksin samanlaista tapahtumaa Biopsille ja Spatikalle. Päivämäärä heidän tapahtumalleen ei ole vielä tiedossa, joten Biopsin tapahtumaa ei ole voitu miettiä pidemmälle.

On myös mietitty lautapeli-iltaa 22.10. Tavernassa, sillä turvavälit on helppo pitää kunniin isossa tilassa. Paikka on myös luultavasti mahdollista varata vain Biopsille.

Loppukuulle on myös mietitty Biopsille omia ulkositsejä, jos säät sallivat. Paikaksi on mietitty samaa paikkaa kuin viimeksi ulkositseillä eli Pyynikin kesäteatterilla. Päiväksi on mietitty 29.10.

TLK:n puolesta oli myös kyselty Kauppisitsien järjestämisestä, mutta Ella oli kieltäytynyt meidän puolestamme. Tapahtuma järjestetään oletettavasti taas ensi vuonna.

On toivottu jäsenistön puolesta, että tapahtumista ilmoitettaisiin ajoissa. Pyritään päivittämään tapahtumista mahdollisimman ajoissa viikkotiedotteeseen.

Sisätapahtumiin laitetaan suositus maskien käyttämisestä.

* + - 1. **Teatteri**

Ilmoittautuminen menee kiinni huomenna, ja tähän mennessä on ilmoittautunut 12 henkilöä. Porukka saa siis halvemman hinnan. Esitys kestää noin tunnin. Ella ja kulttuurivastaava Laura ovat yhdessä järjestäneet tapahtuman.

* + 1. **Loppusyksyn tapahtumat**

Tapahtumatiimi on toivonut, että he voisivat järjestää Trampoliiniparkkiin tapahtuman. Myös liikuntavastaava Sannia voisi pyytää järjestämään tapahtumaa.

On myös mietitty Kämppäapproa, mutta tapahtumaan liittyy melko paljon uhkia koronan suhteen. Jos tilanne paranee, mietitään asiaa uudelleen.

3x2=6-tapahtumaa on myös mietitty, mutta myös tässä tapahtumassa on bussin ja baarien vuoksi koronan uhka. Maskipakkoa tapahtumaan on myös mietitty, mutta juominen ja maski ovat mahdollisesti hankala yhtälö. Tämän vuoksi tapahtuma siirretään keväälle.

Tapahtumien perumisen vuoksi on myös toivottu Biopsille omaa salivuoroa, jossa porukka voisi harrastaa vaihtuvia lajeja. Lyydia pyytää Sannia kysymään, onko vuoro mahdollista järjestää.

Jouluristeily on myös peruttu tältä vuodelta. Tilalle on mietitty mökkiä tapahtumatiimin puolesta ja myös jäsen on tällaista toivonut. Mökillä on kuitenkin hankala pitää turvavälejä, joten sitä ei näillä näkymin järjestetä. Tapahtumavastaavat laittavat jäsenistölle viestiä, jos löytyisi korvaavia ideoita.

Laskettelureissua on myös ehdotettu, mutta tapahtumaan tarvittaisiin luultavasti kaikille omat kyydit turvavälien vuoksi.

Yön yli kestävää vaellusta on myös mietitty, sillä ulkotapahtumat ovat tässä tilanteessa turvallisimpia.

Joulukuulle on mietitty avantoreissua, mutta uhkana on avannon kanssa oleva sauna, jossa turvavälit tuskin onnistuvat. Saunan varaamista Biopsille on myös mietitty. Eri saunoilta kysytään varausmahdollisuutta pelkästään Biopsien käyttöön.

On myös mietitty Glögi-pelipäivää, jonne saisi tulla viettämään aikaa. Tapahtuman voisi myös yhdistää hallituksen esittelyiltaan. Tällöin ne voitaisiin järjestää marraskuun lopulla.

Pikkujouluja on mietitty 3.12. Tapahtuma vaatisi kuitenkin normaalia suuremman tilan. Tämän vuoksi on mietitty Boomin klubitilaa, joka on iso tila ja paikalla saisi olla myöhään. Sauna tulisi varata erikseen. Jos tulee henkilörajoituksia hallituksen toimesta, mietitään tilannetta uudelleen. Tapahtumavastaavat kysyvät Boomilta tilan perumisen mahdollisuutta. Saunaa ei varata ainakaan vielä.

* + - 1. **Vujut 2020**

Vujutiimi on ajatellut, että normaalisti järjestettäviä vujuja ei pidetä. Vaihtoehtoina on ollut keväälle siirto, etävujut tai kakkukahvit. Keväällä pidettävien vujujen ongelmana on se, että ei tiedetä voiko keväällä vielä järjestää niin suuria tapahtumia, ja lisäksi ne voivat häiritä 20v-vujuja. Etävujuissa on ongelmana se, että porukka ei välttämättä näistä innostu. Kakkukahveilla on uhkana sosiaalinen kanssakäyminen, vaikka turvavälejä ehkä paremmin pystytään noudattamaan.

Yritysten maksamien sponsorointien käyttöä täytyy myös miettiä. Paras olisi tämän kannalta, jos jotakin tapahtumaa edes olisi. Tällöin sponsoreiden logot saataisiin esille, ja yhteistyö olisi voimassa.

Kakkukahveja kannatettiin hallituksen puolesta eniten. Vujutiimi lähtee suunnittelemaan tällaista tapahtumaa eteenpäin. Kakkukahvit voitaisiin järjestää joko Messukylässä tai vaihtoehtoisesti Arvolla, esimerkiksi Keltaisessa Salissa.

1. **Kerhiksen kioskin vanhentuneet tuotteet**

Kerhiksen kioskissa olevat lakupatukat ovat menneet vanhaksi viime kesänä, ja Twix-patukat tänä kesänä. Ruskeat lakupatukat heitetään pois ja harmaat lakut annetaan pois ja Twix-patukat myydään puoleen hintaan. Otetaan ylös, paljonko patukoita oli jäljellä, jotta ne voidaan laittaa poistoon. Lauri informoi Rosaa asiasta.

Lisäksi kaakaopussit ovat menossa parin kuukauden sisällä vanhaksi. Myydään myös ne puoleen hintaan.

1. **Logovaatetilaus**

Ella teki kyselyn logovaatetilauksesta valmiiksi.

Kokotaulukko halutaan mukaan kyselyyn.

Hupparin, collegen ja t-paidan vastausvaihtoehdot ovat valmiina, mutta lisäksi tulee vielä havainnekuvat tuotteista.

Huppariin on mietitty logoa joko vain taakse tai sekä eteen että taakse. Eteen laitettaessa logo olisi vanha logo ilman pyöreyttä. Äänin 2–6 taakse isolla ja eteen pienellä voitti ja täten valittiin huppariin. Jos sen hinta on selkeästi kalliimpi, valitaan vain logo taakse.

Tuotteisiin tulee myös värinvaihtolisä, jos tuotteisiin painetaan eri värillä Biopsin logo. Ella yrittää selvittää, olisiko osa maksuista mahdollista halventaa käyttämällä samaa sapluunaa useaan tuotteeseen.

Tilataan collegehousuista kuvassa oleva sävy, joka on oletettavasti tummanharmaa. Logo laitetaan eteen sivuun pienellä, ja käytetään ei-pyöreää logoa.

Tilataan harmaat tossut violetilla logolla.

Tilataan pipoista Wind-mallin pipo violettina.

Tilataan Newport-mallin kylpytakki valkoisena.

Tilataan musta teräksinen juomapullo.

Tilataan kotimainen neulottu polypropeeni -kasvomaski harmaana.

Ella kyselee vielä lisätietoa tuotteista, joten tilaus voi vielä muuttua.

Kysely pidetään viikon ajan auki, kun se saadaan julkaistua.

Bannerin hinta oli melko kallis, joten Ella kartoittaa hintoja muista firmoista. Palataan asiaan myöhemmin.

1. **KOPO**
	1. **Opintojaksopalautetyöryhmä**

Viime kokouksessa puhuttiin opintojaksopalautetyöryhmään, johon tulee henkilökunnan lisäksi kaksi opiskelijaedustajaa. Ajatuksena on perustaa myös erillinen maisterivaiheen työryhmä, ja tämä ryhmä olisi koko opintoajan ryhmä. Biopsilta tarvitaan yksi opiskelija mukaan ryhmään. Iida laittaa jäsenistölle viestiä aiheesta ja pyrkii löytämään edustajaehdokkaita.

1. **META**

Seuraavassa kokouksessa voitaisiin miettiä ensi vuoden hallituksen valintaa. Olisi myös kiva saada pieni infopostaus blogiin eri hallitushommista.

Punaiselta ristiltä oli tullut pyyntöä verenluovutukseen, ja Henna laittaakin jäsenistölle viestiä ja muistutusta aiheesta. Asiaa voisi mainostaa myös fukseille, sillä siitä saa fosfaatin.

1. **Seuraavan kokouksen ajankohta**

Doodlataan seuraavan kokouksen ajankohta.

1. **Kokouksen päätös**

Puheenjohtaja päätti kokouksen ajassa 19:12.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lyydia Saari – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Henna Urhonen – Pöytäkirjantarkastaja**